6 महीने से वाटर वेंडिंग मशीनें नहीं हुई इंस्टाल, यात्री पी रहे ~20 लीटर पानी
मंत्री के आगमन पर आनन-फानन में शुरू की मशीन
रेलवेस्टेशन पर यात्रियों को 1 रुपए में शुद्ध ठंडा पानी उपलब्ध कराने की वाटर वेंडिंग मशीनें 6 महीने निकलने के बावजूद अभी तक इंस्टाल नहीं हो पाई हैं। रेलवे और आईआरसीटीसी के दरम्यान तालमेल के अभाव में सरकार की योजना सिरे नहीं चढ़ पा रही जबकि स्टेशन पर पड़ा करोड़ों रुपए का सामान खराब हो रहा है।
सितंबरमें पहुंची थी वाटर वेंडिंग मशीनें
इंडियनरेलवे कैटरिंग एंड टूरिज्म कारपोरेशन (आईआरसीटीसी) की ओर से बठिंडा स्टेशन को सितंबर 2017 में 8 वाटर वेंडिंग मशीनें उपलब्ध कराई गई। ये मशीनें मुख्य प्लेटफार्म नंबर 5-6 पर दो जबकि 1 से 4 तक एक-एक तथा एक वाटर वेंडिंग मशीन बुकिंग काउंटर के समीप सर्कुलेटिंग एरिया में लगाई जानी थी लेकिन छह महीने बाद भी बिजली पानी का कनेक्शन नहीं मिल पाने की वजह से वाटर वेंडिंग मशीनें इंस्टाल नहीं हो पाई हैं। एक वाटर वेंडिंग मशीन की कीमत लगभग 6 लाख रुपए है जबकि 8 मशीनों के हिसाब से 64 लाख रुपए की इन्वेस्टमेंट की उपयोगिता नहीं हो पा रही है जबकि यात्रियों को अभी भी 20 रुपए में पानी की बोतल खरीदना पड़ रहा है।
वाटर-बिजली कनेक्शन के साथ ही शुरू होगी मशीनें
^पहलेदिन से ही रेलवे और आईआरसीटीसी में तालमेल होने की वजह से कोई निर्णय नहीं हो पा रहा है, वाटर-बिजली कनेक्शन में किसी प्रकार की स्पोर्ट नहीं मिल पाने की वजह से मशीनें इंस्टाल नहीं हो पा रही हैं। आईआरसीटीसी की ओर से रेलवे पर दबाव डाला जाता है लेकिन जमीनी स्तर पर कोई कार्रवाई नहीं होती। प्रोजेक्ट टेंडर के अनुरूप रेलवे ने ही वाटर-बिजली की लाइन बिछानी है, रेलवे के यह सुविधा देने के 6 घंटे के अंतराल में मशीन इंस्टाल कर देंगे। इंजीनियरराजेंदर, प्रतिनिधि वाटरमेन सॉल्यूशन
वाटर वेंडिंग मशीन से 1 रुपए में 300 मिली लीटर पानी ले सकेंगे जबकि 3 रुपए में 600 एमएल तथा 5 रुपए में 1 लीटर पानी मिलेगा। पानी लेने के लिए यात्री को अपना बर्तन या बोतल साथ लानी होगी। काउंटर से बर्तन या गिलास लेने पर अलग से पैसे देने होंगे। खुले पैसे की समस्या से निबटने के लिए कार्ड द्वारा भी पानी लिया जा सकेगा। वाटर वेंडिंग मशीन का लाइसेंस श्री वेंकटेश्वर एंटरप्राइजेज को दिया गया है जबकि वाटरमेन सॉल्यूशन इस प्रोजेक्ट के फ्रेंचाइजी हैं जिनकी ओर से हर मशीन पर रोटेशन वाइज सुबह रात को ऑपरेटर बिठाया जाना है। डिजिटल कंप्यूटराइज्ड इन मशीनों का कनेक्शन चंडीगढ़ स्थित कंपनी के मुख्यालय से रहेगा जिन्हें मशीन में एकत्र होने वाले सिक्कों के साथ-साथ पानी की खपत की जानकारी मिलेगी।
चुनावी समर में सरकारी दावों का सच साबित कराने के लिए प्लेटफार्म नंबर 6 7 पर आनन-फानन में वाटर वेंडिंग मशीन को शुरू किया गया, 13 नवंबर को बठिंडा पहुंचे रेलमंत्री सुरेश प्रभु की ओर से मंच पर से ही बैठे-बैठे वाटर वेंडिंग प्रोजेक्ट का उद्घाटन कर दिया। रेलमंत्री के आगमन को लेकर 4 मशीनों को ही वाटर-बिजली कनेक्शन देकर रातों-रात चालू किया गया था लेकिन इसके बाद से अन्य मशीनों को अभी तक कनेक्शन नहीं दिया जा सका है। चालू हालत की इन चार मशीनों में भी शाम 6 बजे तक ही वर्किंग होती है।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva